Реклама
Районда "Торак" операциясе дәвам итә. Аның кысаларында Мөслим һәм Сарман районнары буенча янгын күзәтчелеге бүлеге хезмәткәрләре шәхси йортларга рейд белән чыкты.
"Күп балалы гаиләләрнең, картлар һәм имин булмаган гражданнарның яшәү урыннарын караганнан соң, алар белән инструктаж үткәрелде. Шулай ук көндәлек тормышта һәм эштә янгын куркынычсызлыгы кагыйдәләрен үтәүне пропагандалаучы белешмәләр дә таратылды. Янгыннар күпчелек электр җиһазларыннан дөрес файдаланмау нәтиҗәсендә килеп чыга. Җирлегебездә булган янгыннарның шактые кыска ялганыштан килеп чыгуы да мәгълүм. Янгын куркынычсызлыгы кагыйдәләрен төгәл үтәгәндә, хәвефсезлек очраклары кимер иде", - дип хәбәр итә бүлек җитәкчесе урынбасары Рушан Фәрхетдинов.
Иң мөһим һәм кызыклы язмаларны Татмедиа Telegram-каналында укыгыз